สวัสดีค่ะ พอดีว่าเมื่อวันที่ 13 ก.พ หนูมีอะไรกับแฟนแต่กินยาคุมฉุกเฉิน แล้ววันที่ 27 ก.พ ประจำเดือนหนูมา แล้ววันที่ 16 มี.ค หนูกะมีอะไรกับแฟนอีก แต่รอบนี้มีเลือดออกมาด้วย เลือดจะออกแค่กะปริบกะปรอยแต่ช่วงหลังๆจะออกตอนที่หนูนอนหลับ เป็นมา 1 อาทิตย์แล้วค่ะ แล้วไปหาที่คลินิกบอกว่าผลมาจากกินยาคุมฉุกเฉิน เลยให้ยาปรับฮอร์โมนมากินค่ะ (แต่ไม่ได้ตรวจภายในให้ บอกว่าต้องรอเลืออหยุดก่อน) แต่กินไปได้วันหนึ่งแล้วค่ะ แต่ก็ยังออกเหมือนเดิม ตกลงแล้วเลือดที่ออกเกิดจากอะไรค่ะ ถ้าเรากินยาปรับฮอร์โมนที่ให้มาแล้วประจำเดือนเรายังจะมาปกติเหมือนเดิมไหมค่ะ เพราะเดือนนี้ประจำเดือนหนูยังไม่มาเลย
สวัสดีค่ะ การรับประทานยาคุมกำเนิดฉุกเฉิน (Emergency contraception)ยาคุมฉุกเฉินประกอบด้วยฮอร์โมนโปรเจสเตอโรนในระดับที่สูงค่ะ ซึ่งสามารถส่งผลกระทบระบบฮอร์โมนภายในร่างกาย เพื่อทำให้เกิดการยับยั้งการตกไข่ เปลี่ยนเเปลงเยื่อบุโพรงมดลูกทำให้บางลง ไม่เหมาะเเก่การฝังตัวดังนั้น เนื่องจากฮอร์โมนระดับสูง จึงสามารถส่งผลข้างเคียงได้หลายอย่างค่ะ เช่น คลื่นไส้ อาเจียน เลือดออกผิดปกติ รวมไปถึงการคลาดเคลื่อนของรอบเดือน เเละไม่สามารถคาดเดาได้ค่ะ ว่ารอบเดือนที่ปกติจะกลับมาเมื่อไหร่การที่มีเลือดออกผิดปกติ ร่วมกับมีประวัติเรื่องการรับประทานยาคุมฉุกเฉิน มีโอกาสสูงค่ะ ที่จะเป็นผลจากฮอร์โมนในเม็ดยา ส่วนสาเหตุอื่นๆ เช่น การติดเชื้อที่อุ้งเชิงกราน หรือการมีติ่งเนื้อที่ปากมดลูก หรือเยื่อบุโพรงมดลูก ก็ยังมีโอกาสเป็นไปได้ดังนั้น บางครั้งอาจลองใช้ยาปรับฮอร์โมนได้ค่ะ เเต่ถ้ายังมีเลือดออกมาอยู่เช่นนี้ เเนะนำให้กลับมาพบสูตินรีเเพทย์ค่ะ เพื่อตรวจภายใน เเละประเมินหาสาเหตุอื่นๆ ร่วมกับประเมินอัลตร้าซาวน์ดูลักษณะของเยื่อบุโพรงมดลูก เเละอาจเพิ่มยาฮอร์โมน ร่วมกับยาตัวอื่นๆ เพื่อหยุดเลือดค่ะ